Z A P I S N I K
20. (dvadesete) sjednice Vijeća Mjesnog odbora Sopot, održane 23. siječnja 2023. u prostorijama Mjesnog odbora Sopot , Ulica Viktora Kovačića 5, s početkom u 18:30 sati

NAZOČNI ČLANOVI VIJEĆA: 
Ramona Antić, Mladen Devčić, Milivoj Đilas, Iver Gredelj-Kovačić,  Ajla Hrelja Bralić, Danijel Ljuboja, Štefica Muhvić, Branka Rimac, Miroslav Tovarloža.

NENAZOČNI ČLANOVI VIJEĆA:
-

Predsjedava: Danijel Ljuboja, predsjednik Vijeća.
Zapisnik vodi: Ramona Antić, članica Vijeća.

Predsjednik konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara 20. sjednicu Vijeća Mjesnog odbora.

USVAJANJE ZAPISNIKA
	Budući da nema primjedbi na zapisnik 19. sjednice, Vijeće jednoglasno prihvaća tekst zapisnika 19. sjednice Vijeća održane 19. prosinca 2022.

USVAJANJE DNEVNOG REDA
	Predsjednik Vijeća predlaže da se članovi Vijeća izjasne o svim predloženim točkama dnevnog reda, ukoliko ima prijedloga o izostavljanju pojedine točke dnevnog reda ili da se izmjeni njihov redoslijed ili ako ima prijedloga za dopunu dnevnog reda.

Nema prijedloga za izostavljanje točaka dnevnog reda kao niti za izmjenu njihovog redoslijeda.
Predsjednik predlaže dopunu dnevnog reda sljedećim točkama:

· Obnova i postavljanje klupa u Sopotu - zaključak, donosi se
· Postavljanje koševa za smeće u Sopotu - zaključak, donosi sež

Vijeće jednoglasno prihvaća dopunu dnevnog reda. 
Dodatne točke dnevnog reda postaju točke 4 i 5., a dosadašnja točka 4. Pitanja, prijedlozi i obavijesti postaje točka 6.
Vijeće jednoglasno prihvaća redoslijed točaka dnevnog reda.
Vijeće jednoglasno prihvaća dopunjeni dnevni red koji glasi:




D N E V N I   R E D

1. Korištenje prostora MS Sopot za potrebe MUH Novi Zagreb Podružnica Sopot
	- zaključak, donosi se
2. Korištenje prostora MS Sopot za potrebe političke stranke Zagreb je naš!
- zaključak, donosi se
3. Asfalterski program za 2023. god. – zaključak, donosi se
4. Obnova i postavljanje klupa u Sopotu - zaključak, donosi se
5. Postavljanje koševa za smeće u Sopotu - zaključak, donosi se
6. Pitanja, prijedlozi i obavijesti

Ad. 1. Korištenje prostora MS Sopot za potrebe MUH Novi Zagreb Podružnica Sopot 
Članovi Vijeća primili su materijal uz poziv.
Predsjednik usmeno informira članove Vijeća o predmetnoj točci dnevnog reda te otvara raspravu.
		Nakon rasprave, Vijeće jednoglasno donosi

Z A K L J U Č A K

1. [bookmark: _Hlk13147882]Podružnici MUH Novi Zagreb - Sopot odobrava se povremeno korištenje prostora u 
objektu Mjesnog odbora Sopot, Ulica Viktora Kovačića 5, u terminu srijedom i četvrtkom od 9:00 – 11:00 sati, dvorana, i teče od 23. siječnja 2023. do 23. siječnja 2024. godine.

2. Prostor iz točke 1. ovog zaključka, MUH Novi Zagreb – Podružnica Sopot  koristiti će bez naknade.

3. MUH Novi Zagreb – Podružnica Sopot  obvezuje se postupati s pažnjom dobrog gospodara u korištenju prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom.

Ad. 2. Korištenje prostora MS Sopot za potrebe političke stranke Zagreb je naš!
Članovi Vijeća primili su materijal uz poziv.
Predsjednik usmeno informira članove Vijeća o predmetnoj točci dnevnog reda te otvara raspravu.
	Nakon rasprave, Vijeće jednoglasno donosi






Z A K L J U Č A K

1. Političkoj stranci Zagreb je naš! odobrava se povremeno korištenje prostora u 
objektu Mjesnog odbora Sopot, Ulica Viktora Kovačića 5, u terminu ponedjeljkom od 19:00 – 21:00 sat, dvorana, i teče od 23. siječnja 2023. do 23. siječnja 2024. godine.

2. Prostor iz točke 1. ovog zaključka, politička stranka Zagreb je naš!  koristiti će bez naknade.

3. Politička stranka Zagreb je naš! obvezuje se postupati s pažnjom dobrog gospodara u korištenju prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom.

Ad. 3. Asfalterski program za 2023. god.
Predsjednik usmeno informira članove Vijeća o predmetnoj točci dnevnog reda te otvara raspravu.
	Nakon rasprave, Vijeće jednoglasno donosi

ZAKLJUČAK
o asfalterskom programu za 2023. godinu

1. Vijeće Mjesnog odbora Sopot raspravljalo je o asfalterskom programu za 2023. godinu.

2. Vijeće Mjesnog odbora Sopot predlaže sljedeće projekte za asfalterski program:


	Ulica Viktora Kovačića 18, 18a, 18b
	Obnova nogostupa

	Ulica Viktora Kovačića 24-26
	Obnova nogostupa

	Ehrlichova ulica do Ene Šena 2
	Obnova nogostupa

	Turinina 2
	Obnova staze iz PKA 2022

	Turinina 2A
	Obnova staze kraj ZooCityja iz PKA 2022



3. Ovaj zaključak dostavlja se Gradskoj četvrti Novi Zagreb-istok.







Ad. 4. Obnova i postavljanje klupa u Sopotu
Predsjednik usmeno informira članove Vijeća o predmetnoj točci dnevnog reda te otvara raspravu.
	Nakon rasprave, Vijeće jednoglasno donosi


ZAKLJUČAK
o obnovi i postavljanju klupa u Sopotu

1. Vijeće Mjesnog odbora Sopot raspravljalo je o obnovi klupa u Sopotu.

2. Vijeće Mjesnog odbora Sopot traži obnovu klupa na sljedećim lokacijama:
- niska klupa iza kućnog broja 11 u Šenovoj ulici (zapadno)
- 5 klupa u izrazito lošem stanju u Ulici Milovana Kovačevića 18 (zapadno, kod Osnovne škole Ive Andrića) 
- klupa bočno od ulaza Šenove ulice 9 i bočno od nebodera Ulice Huga Ehrlicha 3 (sjeverno)
- klupe na potezu Šenove ulice 12 do 16 (istočno)
- 2 klupe uz stazice bočno od Ostrogovićeve ulice 14
- 2 klupe nasuprot Turinine ulice 8 i 10 

3. Vijeće Mjesnog odbora Sopot traži postavljanje klupa na sljedećim lokacijama:
- 2 klupe uz staze nasuprot Ulice Viktora Kovačića 30 i 34 (južno)
- klupa uz nogostup između Ulice Huga Ehrlicha 7 i 9 (zapadno)
- klupe uz sjeverni dio Islandske ulice u ravnini parkinga crkve te u ravnini s golovima na SRC-u

4. Ovaj zaključak dostavlja se Gradskoj četvrti Novi Zagreb-istok.

Ad. 5. Postavljanje koševa za smeće u Sopotu
Predsjednik usmeno informira članove Vijeća o predmetnoj točci dnevnog reda te otvara raspravu.
	Nakon rasprave, Vijeće jednoglasno donosi







ZAKLJUČAK
o postavljanju koševa za smeće u Sopotu

1. Vijeće Mjesnog odbora Sopot raspravljalo je o postavljanju koševa za smeće u Sopotu.

Vijeće Mjesnog odbora Sopot traži postavljanje koševa za smeće na sljedećim lokacijama:
- ugao Zemljakove ulice 1(zapadno)
- ugao Zemljakove ulice 9, uz nogostup Spara prema školi 
- ugao, odnosno bočna strana Ostrogovićeve ulice 14 (južno), raskrižje stanica prema parku za pse
- ugao nasuprot Turinine ulice 6
- koš kod klupa ispred smetlarnika Turinine ulice 7
- stražnja strana Ostrogovićeve ulice 2 
- koševi kod stolova nasuprot vrtića u Ostrogovićevoj ulici 9
- dva koša nasuprot Ulice Viktora Kovačića 32 i 34 uz parkić
- staze uz Ulicu Viktora Kovačića postaviti koševe
- koš uz klupe na stazi nasuprot Šenove ulice  9
- koš uz klupu nasuprot pekarne između Ehrlichove ulice 3 i 5
- koš kraj klupe Ehrlichove ulice 9 prema Sparu
- koševi uz Islandsku ulicu 

2. Ovaj zaključak dostavlja se Gradskoj četvrti Novi Zagreb-istok.


Ad. 6. Pitanja, prijedlozi i obavijesti
Budući da više nitko ne traži riječ, predsjednik konstatira da je dnevni red iscrpljen i zaključuje sjednicu u 19:15.

Zapisnik sastavila:
Ramona Antić

KLASA: 024-08/23-003/166
URBROJ: 251-13-11-9/007-23-2
Zagreb, 23. siječnja 2023.


Predsjednik
Vijeća Mjesnog odbora Sopot
[bookmark: _GoBack]Danijel Ljuboja, v.r.
